જેમ આપણે ભૂખ રૂપી થતી પિડાનો સહજ સ્વિકાર કરી લીધો છે. તેમ આપણે સુખ કે દુ:ખનો સ્વિકાર કરી તેની સામે જજુમવા તૈયાર થઈ જવુ જોઈએ. ભગવાન રામચંદ્રજીને રાજગાદી મળવાની હતી. તેના બદલે તેમને ૧૪ વર્ષનો વનવાસ મળ્યો હતો. તેમણે આવી પડેલા પડકારનો હસ્તા મુખે સ્વિકાર કર્યો હતો. ભગવાન કૄષ્ણને ઘણા અપમાન સહન કરવા પડ્યા હતા. તેમ છતાં તેમણે તેનો સામનો કર્યો હતો. માટે આપણે આજે પણ હજારો વર્ષો વિતી ગયા પછી પણ તેમને યાદ કરતા ધરાતા નથી. રાજા હરીચંદ્ર અને તારા મતિ રાણી, રાજા નળ અને દમયંતિ રાણીને પડેલા દુ:ખોનો પહાડ ઢંઢોળવા જઈએ તો સંખ્યાં બંધ પુસ્તકોના પાના ભરવા પડે.